CELEX: 31990R1388
Language: el
Date: 1990-05-23 00:00:00
Title: Κανονισμός (ΕΟΚ) αριθ. 1388/90 της Επιτροπής της 23ης Μαΐου 1990 για τον καθορισμό του ανωτάτου ορίου παρέμβασης για τα κουνουπίδια, τα ροδάκινα, τα νεκταρίνια, τα λεμόνια, τις τομάτες και τα μήλα για την περίοδο 1990/91

Avis juridique important

|

31990R1388

Κανονισμός (ΕΟΚ) αριθ. 1388/90 της Επιτροπής της 23ης Μαΐου 1990 για τον καθορισμό του ανωτάτου ορίου παρέμβασης για τα κουνουπίδια, τα ροδάκινα, τα νεκταρίνια, τα λεμόνια, τις τομάτες και τα μήλα για την περίοδο 1990/91  

Επίσημη Εφημερίδα αριθ. L 133 της 24/05/1990 σ. 0039 - 0040

***** ΚΑΝΟΝΙΣΜΟΣ (ΕΟΚ) αριθ. 1388/90 ΤΗΣ ΕΠΙΤΡΟΠΗΣ  της 23ης Μαΐου 1990  για τον καθορισμό του ανωτάτου ορίου παρέμβασης για τα κουνουπίδια, τα ροδάκινα, τα νεκταρίνια, τα λεμόνια, τις τομάτες και τα μήλα για την περίοδο 1990/91  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1197/90 του Συμβουλίου της 7ης Μαΐου 1990 για τα ειδικά μέτρα εφαρμογής ορισμένων ανωτάτων ορίων παρέμβασης στον τομέα των οπωροκηπευτικών για την περίοδο 1990/91 (1), και ιδίως το άρθρο 4,  Εκτιμώντας:  ότι οι λεπτομέρειες καθορισμού του ανωτάτου ορίου παρέμβασης για τα κουνουπίδια, τα ροδάκινα, τα νεκταρίνια, τα λεμόνια, τις τομάτες και τα μήλα για την περίοδο 1990/91 ορίστηκαν με τα άρθρα 1 και 2 του κανονισμού (ΕΟΚ) αριθ. 1197/90·  ότι η περίοδος εμπορίας 1990/91 των κουνουπιδιών αρχίζει την 1η Μαΐου 1990 έως τις 30 Απριλίου 1991· ότι πρέπει, επομένως, να καθοριστεί για το προϊόν αυτό και για την εν λόγω περίοδο, αφενός, ένα ανώτατο όριο για την Κοινότητα, εξαιρουμένης της Πορτογαλίας, και ένα ανώτατο όριο για την Πορτογαλία για την περίοδο από 1ης Μαΐου έως 31 Δεκεμβρίου 1990 και, εφετέρου, ένα ανώτατο όριο για την Κοινότητα για την περίοδο από 1ης Ιανουαρίου έως 30 Απριλίου 1991·  ότι η περίοδος εμπορίας 1990/91 των ροδάκινων και των νεκταρινιών αρχίζουν την 1η Μαΐου 1990 έως τις 31 Οκτωβρίου 1990 · ότι πρέπει, επομένως, να καθοριστεί για τα προϊόντα αυτά και για την εν λόγω περίοδο ένα ανώτατο όριο για την Κοινότητα, εξαιρουμένης της Πορτογαλίας, και ένα ανώτατο όριο για την Πορτογαλία·  ότι η περίοδος εμπορίας 1990/91 των λεμονιών αρχίζει την 1η Ιουνίου 1990 έως τις 31 Μαΐου 1991· ότι πρέπει να καθοριστεί για το προϊόν αυτό και για την εν λόγω περίοδο, αφενός, ένα ανώτατο όριο για την Κοινότητα, εξαιρουμένης της Πορτογαλίας, και ένα ανώτατο όριο για την Πορτογαλία για την περίοδο από 1ης Ιουνίου έως 31 Δεκεμβρίου 1990 και, εφετέρου, ένα ανώτατο όριο για την Κοινότητα για την περίοδο από 1ης Ιανουαρίου έως 31 Μαΐου 1991·  ότι η περίοδος εμπορίας 1990/91 για τις τομάτες αρχίζει την 1η Ιανουαρίου έως τις 31 Δεκεμβρίου 1990· ότι πρέπει, επομένως, να καθοριστεί για το προϊόν αυτό και για την εν λόγω περίοδο ένα ανώτατο όριο για την Κοινότητα, εξαιρουμένης της Πορτογαλίας, και ένα ανώτατο όριο για την Πορτογαλία·  ότι η περίοδος εμπορίας 1990/91 για τα μήλα αρχίζει την 1η Ιουλίου 1990 έως τις 30 Ιουνίου 1991· ότι πρέπει, επομένως, να καθοριστεί για το προϊόν αυτό και για την εν λόγω περίοδο, αφενός, ένα ανώτατο όριο για την Κοινότητα, εξαιρουμένης της Πορτογαλίας, και ένα ανώτατο όριο για την Πορτογαλία για την περίοδο από 1ης Ιουλίου έως 31 Δεκεμβρίου 1990 και, εφετέρου, ένα ανώτατο όριο για την Κοινότητα για την περίοδο από 1ης Ιανουαρίου έως 30 Ιουνίου 1991·  ότι είναι αναγκαίο να καθοριστεί η περίοδος των δώδεκα διαδοχικών μηνών βάσει της οποίας εκτιμάται η υπέρβαση των ανωτάτων ορίων παρέμβασης για τα κουνουπίδια και τα λεμόνια κατ' εφαρμογή του άρθρου 16β παράγραφος 1 του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 για την κοινή οργάνωση της αγοράς στον τομέα των οπωροκηπευτικών (2), όπως τροποποιήθηκε τελευταία από 1193/90 (3)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ανώτατο επίπεδο παρέμβασης για τα κουνουπίδια, τα ροδάκινα, τα νεκταρίνια, τα λεμόνια, τις τομάτες και τα μήλα, για την περίοδο 1990/91, καθορίζεται στο παράρτημα.  Άρθρο 2  1. Η υπέρβαση του ανωτάτου ορίου παρέμβασης για τα κουνουπίδια που αναφέρεται στο άρθρο 1 εκτιμάται βάσει των παρεμβάσεων που πραγματοποιήθηκαν μεταξύ της 1ης Φεβρουαρίου 1990 και της 31ης Ιανουαρίου 1991.  2. Η υπέρβαση του ανωτάτου ορίου παρέμβασης για τα λεμόνια που αναφέρεται στο άρθρο 1 εκτιμάται βάσει των παρεμβάσεων που πραγματοποιήθηκαν μεταξύ της 1ης Μαρτίου 1990 και της 28ης Φεβρουαρίου 1991.  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Μαΐου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 119 της 11. 5. 1990, σ. 57.  (2) ΕΕ αριθ. L 118 της 20. 5. 1972, σ. 1.  (3) ΕΕ αριθ. L 119 της 11. 5. 1990, σ. 43.  ΠΑΡΑΡΤΗΜΑ  Ανώτατα όρια παρέμβασης για τα κουνουπίδια, τα ροδάκινα, τα νεκταρίνια, τα λεμόνια, τις τομάτες και τα μήλα, για την περίοδο 1990/91  (τόνοι)  1.2.3.4 //  //  //  //  // Προϊόντα/περίοδος   // Κοινότητα  εκτός  Πορτογαλίας   // Πορτογαλία   // Κοινότητα   //    //   //  //   // Κουνουπίδια:   //   //   //   // - από 1ης Μαΐου έως 31 Δεκεμβρίου 1990   // 35 700   // 400   // -   // - από 1ης Ιανουαρίου έως 30 Απριλίου 1991   // -   // -   // 21 200   //   //   //   //   //   //   // Σύνολο   // 57 300   //    //   //   //   // Ροδάκινα   // 332 800  // 4 100   // 336 900   //    //   //   //   // Νεκταρίνια  // 52 800   // 1 100   // 53 900   //    //   //   //  // Λεμόνια:   //   //   //   // - από 1ης Ιουνίου έως 31 Δεκεμβρίου 1990   // 166 900   // 1 000   // -   // - από 1ης Ιανουαρίου έως 31 Μαΐου 1991   // -   // -   // 222 500   //  //   //   //   //   //   // Σύνολο   // 390 400   //    //   //   //   // Τομάτες   // 574 500  // 24 800   // 599 300   //    //   //   //   // Μήλα:   //  //   //   // - από 1ης Ιουλίου έως 31 Δεκεμβρίου 1990   // 182 800   // 1 900   // -   // - από 1ης Ιανουαρίου έως 30 Ιουνίου 1991   // -   // -   // 133 800   //    //   //   //   //   //  // Σύνολο   // 318 500   //    //   //   //